**Kúpna zmluva - Návrh**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov

1. **ZMLUVNÉ STRANY**

|  |  |
| --- | --- |
| **Kupujúci:** |  |
| Obchodné meno: | **VITA – ZEL & company, spol. s r.o.** |
| Sídlo: | Nová 1473, 946 32 Marcelová |
| Oprávnený na podnikanie: | OR OS Nitra, oddiel Sro, vložka č.13029/N |
| IČO: | 36 545 694 |
| DIČ: | 2020160505 |
| IČ DPH: | SK2020160505 |
| V zastúpení: | Miroslav Sudický, konateľ |
| Bankové spojenie: | Všeobecná úverová banka, a.s. |
| Číslo účtu: | SK11 0200 0000 0033 7347 8553 |
| *(ďalej len „****Kupujúci****“)*      **Predávajúci:** |  |
| Obchodné meno: |  |
| Sídlo: |  |
| Oprávnený na podnikanie: |  |
| IČO: |  |
| DIČ: |  |
| IČ DPH: |  |
| V zastúpení: |  |
| Bankové spojenie: |  |
| Číslo účtu: |  |
| *(ďalej len „****Predávajúci****“)* | |
| *r(Kupujúci a Predávajúci ďalej spolu aj ako „Zmluvné strany“ a samostatne ako „Zmluvná strana“)* | |

* 1. Zmluvné strany uzatvárajú podľa § 409 a nasl. zákona č. 513/1991 Z. z. Obchodného zákonníka túto kúpnu zmluvu (ďalej len "**Zmluva**"):

1. **PREDMET ZMLUVY**
   1. Predmetom tejto Zmluvy je
      1. záväzok Predávajúceho dodať pre Kupujúceho riadne a včas predmet Zmluvy v rozsahu podľa **prílohy č. 1 tejto** Zmluvy (Návrh na plnenie kritérií - príloha č. 5 výzvy na predkladanie ponúk) a
      2. záväzok Kupujúceho je riadne a včas dodaný predmet Zmluvy prevziať a zaplatiť Predávajúcemu cenu vo výške a spôsobom ďalej určeným v Zmluve.
   2. Predmetom Zmluvy sa rozumie realizácia zákazky s názvom **„Technológia na pozberovú úpravu cibule pre spoločnosť VITA-ZEL & company, spol. s r.o.“** podľa popisu**, ktorý je uvedený v prílohe č. 2 (**Tabuľka pre hodnotenie technických parametrov - príloha č. 4 výzvy na predkladanie ponúk) **tejto Zmluvy.**

|  |  |  |
| --- | --- | --- |
| **Položka** | **Predmet zákazky** | **ks** |
| **1.** | Technológia – Linka na pozberovú úpravu cibule | 1 |

Predmetom Zmluvy je technologické zariadenie spolu s dodávkou, montážou a zaškolením obsluhy v zmysle prílohy č.1 a prílohy č. 2 tejto Zmluvy.

* 1. Predávajúci sa zaväzuje dodať Kupujúcemu predmet Zmluvy riadne, včas v súlade s podmienkami tejto Zmluvy a postupovať pri tom s primeranou odbornou starostlivosťou.

* 1. Predávajúci sa zaväzuje po zaplatení kúpnej ceny previesť na Kupujúceho vlastnícke právo k uvedenému predmetu Zmluvy.

* 1. Predávajúci potvrdzuje, že sa v plnom rozsahu oboznámil s rozsahom predmetu plnenia podľa Zmluvy, že sú mu známe technické špecifikácie a podmienky na dodanie predmetu Zmluvy a že disponuje dostatočnými výrobnými a personálnymi kapacitami a potrebnými odbornými znalosťami na kvalitnú a bezproblémovú realizáciu tejto Zmluvy.

* 1. Kupujúci sa zaväzuje za podmienok stanovených v tejto Zmluve prevziať riadne a včas dodaný predmet Zmluvy a zaplatiť Predávajúcemu cenu podľa príslušných ustanovení tejto Zmluvy.

1. **TERMÍN DODÁVKY**

* 1. Kupujúci má právo objednať predmet Zmluvy, technologické zariadenie, v zmysle predloženej ponuky.
  2. Predávajúci sa zaväzuje dodať Kupujúcemu a protokolárne odovzdať predmet Zmluvy uvedený v Článku 2 (technologické zariadenie) tejto Zmluvy v lehote najneskôr **do 31.05.2025.**
  3. Miestom dodania predmetu Zmluvy je **obec Marcelová k.ú. Krátke Kesy, parc. č. 692/242, 692/46.**

* 1. Kupujúci je povinný pri dodržaní podmienok stanovených v tejto Zmluve poskytnúť Predávajúcemu primeranú súčinnosť pri odovzdaní a prevzatí predmetu Zmluvy.

1. **RÁMCOVÉ, CENOVÉ A PLATOBNÉ PODMIENKY** 
   1. Kúpna cena za predmet tejto Zmluvy je stanovená na základe výsledkov obstarávania a dohodou Zmluvných strán v zmysle zákona o cenách č. 18/1996 Z.z. v znení neskorších predpisov v sume:

|  |  |  |  |
| --- | --- | --- | --- |
|  | **Názov položky** | **Množstvo** | Cena  bez DPH v EUR |
| **1.** | Technológia - Linka na pozberovú úpravu cibule | 1 |  |
| Spolu bez DPH (v EUR) | | |  |

(slovom: ..................................................... eur).

* 1. K dohodnutej cene sa pripočíta daň z pridanej hodnoty, ktorej výška sa určí podľa predpisov účinných v čase vystavenia faktúry.

* 1. Cena je stanovená ako konečná, úplná a nemenná, zahŕňa všetky predvídateľné a nepredvídateľné náklady Predávajúceho spojené s predmetom tejto Zmluvy vrátane dopravy, inštalácie, zaškolenia obsluhy a uvedenia predmetu Zmluvy do prevádzky.

* 1. Podkladom pre platenie bude faktúra vystavená Predávajúcim. Zmluvné strany sa dohodli, že Predávajúci vystaví Kupujúcemu zálohovú faktúru po obdržaní objednávky na predmet Zmluvy vo výške 50 % kúpnej ceny. Záverečnú faktúru vo výške zvyšných 50 % vystaví až po odovzdaní a prevzatí predmetu Zmluvy. Záverečná faktúra bude vyhotovená na základe skutočného dodania predmetu Zmluvy a vzájomného odsúhlasenia formou preberacieho protokolu.
  2. Jednotlivé časti kúpnej ceny sú splatné nasledovne:
     1. 50 % do 14 dní od doručenia zálohovej faktúry na dodávku predmetu Zmluvy, za ktorú sa kúpna cena platí.
     2. 50 % do 14 dní po protokolárnom odovzdaní predmetu Zmluvy, za ktorú sa kúpna cena platí.

* 1. Faktúra, ktorú predloží Predávajúci Kupujúcemu musí byť vyhotovená v dvoch originálnych rovnopisoch a musí obsahovať všetky náležitosti daňového dokladu v zmysle príslušných účinných právnych predpisov SR, najmä nasledovné údaje:

a) označenie a číslo faktúry, konštantný a variabilný symbol faktúry,

b) dátum vystavenia faktúry, dátum dodania technologického zariadenia a dátum splatnosti faktúry,

c) obchodné meno a adresu Kupujúceho , jeho IČO, DIČ, IČ DPH a údaj o zápise v OR vrátane spisovej značky,

d) predmet plnenia v zmysle Zmluvy, názov technologického zariadenia,

e) fakturovanú cenu bez DPH, sadzbu DPH, sumu DPH a celkovú cenu s DPH,

f) označenia bankového spojenia a čísla účtu Predávajúceho,

g) pečiatku a podpis oprávnenej osoby Predávajúceho.

* 1. Neoddeliteľnými prílohami faktúry bude Kupujúcim a Predávajúcim potvrdený Protokol o odovzdaní a prevzatí predmetu Zmluvy ako príloha k faktúre.

* 1. V prípade, že faktúra nebude obsahovať všetky náležitosti uvedené v tejto Zmluve, Kupujúci je oprávnený vrátiť ju Predávajúcemu na prepracovanie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej a úplnej faktúry Kupujúcemu.
  2. Riadne vystavená faktúra Predávajúceho podľa tejto Zmluvy je splatná v deň splatnosti určený vo faktúre, minimálne však v lehote 14 dní odo dňa jej vystavenia Predávajúcim. Pre vylúčenie pochybností platí, že za deň úhrady sa považuje deň pripísania peňažných prostriedkov na bankový účet Predávajúceho.
  3. V prípade, že Kupujúci bude v omeškaní so splatením faktúry, je Predávajúci oprávnený účtovať sankciu v podobe úroku z omeškania vo výške 0,05 % (slovom päť stotín percenta) dlžnej čiastky za každý kalendárny deň omeškania.

1. **PRÁVA A POVINNOSTI ZMLUVNÝCH STRÁN**

* 1. Predávajúci sa zaväzuje pri realizácii predmetu Zmluvy dodržiavať všetky technické normy, bezpečnostné a právne predpisy vzťahujúce sa na plnenie tejto Zmluvy. Pokiaľ ich porušením vznikne Kupujúcemu škoda, Predávajúci je povinný uvedenú škodu uhradiť, vrátane úhrady nákladov spojených so zosúladením stavu s príslušnou normou, resp. predpisom.
  2. Predávajúci berie na vedomie, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá prijíma finančné prostriedky zo štátneho rozpočtu (Kupujúci), keďže Kupujúci financuje predmet Zmluvy sčasti z finančných prostriedkov EÚ, môže sa na neho vzťahovať povinnosť registrácie v Registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. V prípade, ak budú splnené podmienky a Predávajúcemu vyplynie povinnosť registrácie, zaväzuje sa byť registrovaný v uvedenom registri počas celej doby platnosti Zmluvy o poskytnutí nenávratného finančného príspevku, na základe ktorej Kupujúci čerpá príspevok na financovanie predmetu Zmluvy, najmenej však počas doby 5 rokov od podpisu tejto Zmluvy.
  3. Predávajúci berie na vedomie, v prípade ak bude svoj záväzok vyplývajúci z tejto Zmluvy vykonávať prostredníctvom subdodávateľov, každý subdodávateľ, ktorý poskytne svoje subdodávateľské služby Predávajúcemu v prospech Kupujúceho, bude vedený v Registri partnerov verejného sektora a zaväzuje sa byť registrovaný v uvedenom registri v súlade s podmienkami bodu 5.2 tohto článku zmluvy, pokiaľ mu táto povinnosť vyplýva z ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v platnom znení. Predávajúci je povinný, v súlade s bodom 5.6 tohto článku Zmluvy, splnenie tejto povinnosti u všetkých jeho subdodávateľov preukázať Kupujúcemu pred začatím plnenia svojho záväzku Kupujúcemu tým-ktorým subdodávateľom a Kupujúci má právo preveriť existenciu zápisu subdodávateľa v Registri partnerov verejného sektora. V prípade zistenia neexistencie tejto registrácie, je Kupujúci oprávnený odoprieť plnenie záväzku vyplývajúceho z tejto Zmluvy konkrétnym dotknutým subdodávateľom. V tomto prípade je Predávajúci povinný bezodkladne zabezpečiť nápravu alebo zmeniť subdodávateľa tak, aby boli splnené všetky podmienky tejto Zmluvy. Za prípadné časové posuny pri vykonávaní záväzku Predávajúceho z tohto dôvodu zodpovedá výlučne Predávajúci.
  4. Predávajúci v plnom rozsahu zodpovedá za prípadné porušenie povinnosti registrácie v Registri partnerov verejného sektora ktorýmkoľvek jeho subdodávateľom a zaväzuje sa uhradiť Kupujúcemu zmluvnú pokutu vo výške celej ujmy, ktorá bude Kupujúcemu spôsobená v súvislosti s porušením povinnosti registrácie subdodávateľov v Registri partnerov verejného sektora (najmä sankcie, pokuty, povinnosť vrátiť príspevok a pod.). Nárokom na zmluvnú pokutu nie je dotknuté právo Kupujúceho domáhať sa voči Predávajúcemu náhrady škody v celom rozsahu, a to aj škody presahujúcej výšku zmluvnej pokuty.
  5. Predávajúci sa zaväzuje splniť svoj záväzok prostredníctvom svojich zamestnancov a Zmluvné strany sa súčasne dohodli, že je Predávajúci oprávnený vykonať predmet Zmluvy aj prostredníctvom subdodávateľov. V prípade, ak Predávajúci zabezpečuje plnenie jednotlivých častí predmetu Zmluvy prostredníctvom subdodávateľov, preberá bez výhrad všetky záruky za subdodávateľov Predávajúci, akoby plnil sám.
  6. Predávajúci, ak má záujem zadať časť predmetu Zmluvy na splnenie prostredníctvom subdodávateľov, je povinný pri podpise tejto Zmluvy uviesť údaje o všetkých v tom čase mu známych subdodávateľoch (**Príloha č. 3** zmluvy), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a celková suma plnenia zo zákazky v EUR bez DPH. Uvedení subdodávatelia pritom musia spĺňať podmienky účasti týkajúce sa osobného postavenia a neexistencie dôvodov na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
  7. Predávajúci je povinný strpieť výkon kontroly/auditu súvisiaceho s dodaním technologických zariadení kedykoľvek počas platnosti a účinnosti Zmluvy o poskytnutí NFP, uzavretej medzi poskytovateľom NFP (Pôdohospodárska platobná agentúra) a Kupujúcim (v prípade Zmluvy o poskytnutí NFP označeným ako „prijímateľ“), a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
  8. Zmluvné strany sa zaväzujú, že Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a Predávajúci je povinný poskytnúť súčinnosť v plnej miere.
  9. Ustanovením bodu 5.8 sa rozumie, že Predávajúci berie na vedomie a súhlasí s tým, že predmet Zmluvy je predmetom projektu z Programu rozvoja vidieka SR 2014-2022 a Zmluvné strany preto súhlasia, že oprávnení zamestnanci poskytovateľa Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi Slovenskej republiky a predpismi Európskej únie, môžu vykonávať voči Predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a Predávajúci je povinný poskytnúť súčinnosť v plnej miere.
  10. Predávajúci sa zaväzuje, v prípade ak bude svoj záväzok vyplývajúci z tejto Zmluvy vykonávať prostredníctvom subdodávateľa, povinnosť uvedenú v bode 5.8 tohto článku Zmluvy bude uvedená aj v písomnej Zmluve medzi Predávajúcim a jeho subdodávateľom. Kupujúci príjme od subdodávateľa plnenie za Predávajúceho len v prípade, ak sa subdodávateľ preukáže písomnou zmluvou medzi ním a Predávajúcim, z ktorej bude vyplývať okrem iného i splnenie všetkých podmienok, vzťahujúcich sa v zmysle tejto Zmluvy na subdodávateľov Predávajúceho.
  11. Predávajúci sa zaväzuje poskytnúť Kupujúcemu **k nahliadnutiu** pred tým, ako budú akékoľvek osoby na základe jeho pokynu vykonávať záväzok Predávajúceho pre Kupujúceho, všetky dokumenty v nevyhnutnom rozsahu v zmysle ustanovenia § 7b ods. 6 zákona 82/2005 Z. z. o nelegálnej práci a nelegálnom zamestnávaní v znení neskorších predpisov, potrebné na to, aby Kupujúci mohol u Predávajúceho pred začatím výkonu záväzku preveriť, či Predávajúci neporušuje zákaz nelegálnej práce a nelegálneho zamestnávania u všetkých osôb, ktoré majú za Predávajúceho pre kupujúceho záväzok vykonať. V prípade, ak Predávajúci takéto dokumenty nepredloží, resp. nepreukáže, že neporušuje zákaz nelegálneho zamestnávania, Kupujúci v zmysle ustanovenia § 7b ods. 5 zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov je povinný odmietnuť vykonanie záväzku Predávajúcim.
  12. V prípade, ak Predávajúci vykoná záväzok pre Kupujúceho prostredníctvom osôb, u ktorých bol porušený zákaz nelegálneho zamestnávania, je Kupujúci oprávnený požadovať od Predávajúceho úhradu sankcií, uložených mu zo strany príslušných orgánov, najmä, nie však výlučne sankcií v zmysle zákona č. 82/2005 Z. z. o nelegálnej práci a nelegálnom zamestnávaní. V prípade, ak je Kupujúcemu takáto sankcia uložená, je Predávajúci povinný uhradiť mu bezodkladne spôsobenú škodu, minimálne však sumu vo výške uloženej sankcie. Kupujúci je oprávnený započítať uloženú sankciu voči platbe, ktorú je povinný poskytnúť Predávajúcemu v súvislosti s plnením tejto podľa tejto Zmluvy. Ak nie je možné sumu sankcie takto započítať a suma sankcie prevyšuje sumu platby Kupujúceho, je Predávajúci sumu sankcie alebo sumu prevyšujúcu sumu platby uhradiť Kupujúcemu na základe jeho výzvy do 5 dní odo dňa jej doručenia. Predávajúci vyhlasuje, že sú mu známe najmä výšky sankcií v zmysle zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov.
  13. V prípade porušenia povinností Predávajúceho ustanovených v tomto článku Zmluvy, je Predávajúci zároveň zodpovedný za škodu, ktorá vznikla Kupujúcemu takýmto porušením povinností Predávajúceho. Suma sankcií podľa odsekov 5.4 a 5.12 tohto článku Zmluvy, ani suma prípadnej zmluvnej pokuty sa nezapočítavajú na náhradu skutočne spôsobenej škody Kupujúcemu.

1. **ODOVZDANIE A PREVZATIE**

* 1. Predmet Zmluvy musí byť po ukončení dodávky a montáže kompletný, musí byť bez vád a musí spĺňať všetky funkčné a platnými všeobecne záväznými právnymi predpismi a príslušnými všeobecne záväznými slovenskými technickými normami predpísané vlastnosti.

* 1. Predávajúci je povinný pripraviť a pri preberacom konaní Kupujúcemu v slovenskom alebo českom jazyku predložiť a odovzdať všetky platné atesty, platné vyhlásenia o zhode, platné certifikáty, záručné listy a návody k obsluhe a iné doklady alebo podklady, ktoré sa všeobecne vyžadujú a súvisia s dodaním takéhoto technologického zariadenia. Bez týchto dokladov sa bude mať za to, že predmet Zmluvy nie je schopný odovzdania a to až do doby splnenia podmienky podľa tohto ustanovenia.

* 1. Zmluvné strany sa dohodli, že pod vadou budú rozumieť aj odchýlku v kvantite alebo v kvalite, v rozsahu alebo v parametroch technologického zariadenia stanovených v tejto Zmluve a jej prílohách alebo vo všeobecne záväzných slovenských technických normách.

* 1. V priebehu odovzdania a prevzatia predmetu Zmluvy je Predávajúci povinný vypracovať preberací protokol, v ktorom bude okrem iného uvedený súpis všetkých zistených vád s uvedením dohodnutej lehoty ich odstránenia. Súčasťou protokolu o odovzdaní a prevzatí predmetu Zmluvy bude aj zoznam drobných vád (ak je relevantné), ktoré nebránia užívaniu s určením lehoty, v ktorej je Predávajúci povinný ich odstrániť. Preberací protokol podpíše oprávnený zástupca Predávajúceho a Kupujúceho, alebo ním písomne splnomocnená alebo poverená osoba.

* 1. Pokiaľ Kupujúci odmietne predmet Zmluvy prevziať, je povinný uviesť v preberacom protokole svoje dôvody.

* 1. Predmet Zmluvy bude považovaný za ukončený až po dodaní a následnom prebratí celého predmetu Zmluvy a po odstránení všetkých vád, uvedených v preberacom protokole.

* 1. Kupujúci nemá povinnosť predmet Zmluvy prevziať až do doby, pokiaľ Predávajúci neodstráni všetky zistené vady.

* 1. V prípade rozporov medzi Kupujúcim a Predávajúcim ohľadom zistených vád je Predávajúci povinný neodkladne zabezpečiť odborné vyjadrenie tretej osoby – nezávislého autorizovaného odborníka. Ak Kupujúci do piatich pracovných dní od jeho predloženia písomne vyjadrí súhlas s jeho odborným vyjadrením, bude to znamenať, že odstraňovanie predmetnej vady bude v intenciách tohto odborného vyjadrenia. V prípade nesúhlasu Kupujúceho, je tento povinný zabezpečiť odborné vyjadrenie ďalšieho nezávislého autorizovaného odborníka. Ak nastane nesúlad medzi odbornými vyjadreniami zabezpečenými každou zo Zmluvných strán, tak sú Zmluvné strany povinné prioritne tieto rozpory riešiť vzájomným rokovaním a dohodou ohľadom sporných skutočností.
  2. Predávajúci je povinný zabezpečiť fotografickú dokumentáciu v nevyhnutnom rozsahu (celkový pohľad pred realizáciou/stav po nainštalovaní, resp. celkový pohľad vrátane jednotlivých fotografií príslušenstva a fotografie kde budú jednoznačne zdokumentované výrobné čísla (tzv. výrobné štítky) digitálnym fotoaparátom a odovzdať pamäťové médium (CD, resp. USB kľúč) s celkovou fotodokumentáciou plnenia predmetu Zmluvy.

1. **ZMLUVNÉ POKUTY**
   1. V prípade, že Predávajúci nedodá predmet Zmluvy riadne a včas a neodovzdá ho v stanovenom termíne podľa odsekov 2.1 a 2.2 Článku 2 a podľa odseku 3.2 Článku 3 tejto Zmluvy, zaväzuje sa zaplatiť Kupujúcemu zmluvnú pokutu vo výške 30% z ceny predmetu Zmluvy podľa odseku 4.1 Článku 4. tejto Zmluvy, Týmto nie je dotknutý nárok na náhradu škody podľa § 373 a nasl. Obchodného zákonníka, ktorá vznikne v dôsledku omeškania Predávajúceho s dodaním predmetu Zmluvy.

* 1. V prípade omeškania s odstraňovaním vád zistených pri protokolárnom odovzdaní a prevzatí predmetu Zmluvy podľa príslušného ustanovenia tejto Zmluvy sa Predávajúci zaväzuje zaplatiť Kupujúcemu zmluvnú pokutu vo výške 0,05 % (slovom päť stotín percenta) z ceny technologického zariadenia podľa odseku 4.1 Článku 4. tejto Zmluvy, za každý začatý kalendárny deň omeškania.
  2. V prípade, že Predávajúci nedodrží kvalitatívne alebo kvantitatívne kritéria pre predmet Zmluvy, na základe ktorých Predávajúci zákazku získal, zaväzuje sa zaplatiť Kupujúcemu zmluvnú pokutu, ktorá bude predstavovať rozdiel medzi víťaznou ponukou Predávajúceho a ponukou ďalšieho uchádzača v poradí.
  3. Zmluvné pokuty dohodnuté a stanovené v zmysle tejto Zmluvy sú splatné dňom uvedeným na faktúre ako deň splatnosti. Vznikom povinnosti zaplatiť zmluvnú pokutu nezaniká povinnosť zaistená zmluvnou pokutou a ani nie je dotknutý nárok Kupujúceho na náhradu škody v plnej výške. Zmluvné pokuty sa do výšky náhrady škody nezapočítavajú.

1. **ZÁRUKA A REKLAMÁCIA**

* 1. Predávajúci zodpovedá za to, že predmet Zmluvy bude mať vlastnosti dohodnuté v tejto Zmluve.
  2. Poskytnutou zárukou Predávajúci ručí, že predmet Zmluvy bude mať po celý čas trvania záručnej doby vlastnosti stanovené touto Zmluvou a zároveň sa zaväzuje, že po celý čas trvania záručnej doby bude technologické zariadenie plne funkčné a spôsobilé na riadne využívanie.
  3. Poskytnutá záruka na predmet Zmluvy je 24 mesiacov odo dňa jeho protokolárneho odovzdania a prevzatia v zmysle tejto Zmluvy.
  4. Predávajúci po dobu trvania záručnej doby uvedenej v predchádzajúcom odseku zodpovedá za vady na predmete Zmluvy a je povinný bezodplatne odstrániť všetky vady, ktoré sa pri užívaní technologického zariadenia vyskytnú alebo ktoré zistí Kupujúci a ktoré bude reklamovať u Predávajúceho.

* 1. Predávajúci preberá záruku podľa všeobecne platných podmienok v SR a v Európskej únii.

* 1. Kupujúci je povinný vady po ich zistení bez zbytočného odkladu písomne (elektronickou komunikáciou) reklamovať u Predávajúceho, pričom vždy uvedie o akú vadu sa jedná.

* 1. Reklamáciu je možné uplatniť najneskôr do posledného dňa záručnej doby, pričom aj reklamácia preukázateľne odoslaná Kupujúcim v posledný deň záručnej doby sa považuje za uplatnenú v záručnej dobe.

* 1. V prípade uplatnenia reklamácie Kupujúceho u Predávajúceho sa predlžuje záručná doba na tú časť technologického zariadenia, na ktorej sa vyskytla vada, o dobu vybavenia reklamácie.

* 1. Predávajúci sa zaväzuje prijať reklamáciu na jeho adrese uvedenej v záhlaví tejto Zmluvy, alebo v prípade zmeny adresy sídla Predávajúceho na novej adrese. Každú zmenu adresy sa Predávajúci zaväzuje neodkladne oznámiť Kupujúcemu.

* 1. Predávajúci je povinný vybaviť reklamáciu ihneď po nahlásení, najneskoršie do 48 hodín alebo

nahradiť vadnú časť technologického zariadenia za funkčnú v uvedenej lehote.

* 1. Ak reklamovaná vada technologického zariadenia nebude Predávajúcim odstránená v stanovenej lehote, má Kupujúci právo dať reklamovanú vadu odstrániť prostredníctvom tretej odborne spôsobilej osoby na náklady a nebezpečenstvo Predávajúceho.
  2. Ako reklamácia nebudú uznané vady, za ktoré Predávajúci nezodpovedá v zmysle ustanovenia § 563 v spojení s ustanovením § 431 Obchodného zákonníka. Týmto nie sú dotknuté vady predmetu Zmluvy podľa ustanovenia § 560 a nasl. Obchodného zákonníka a vady na dodaných jednotlivých častiach predmetu Zmluvy.

1. **NADOBÚDANIE VLASTNÍCTVA**

* 1. Zmluvné strany vyhlasujú, že Kupujúci sa stáva vlastníkom predmetu Zmluvy po jeho protokolárnom odovzdaní a prevzatí a súčasne po zaplatení celej v tejto Zmluve dojednanej kúpnej ceny.

1. **Záväzky súvisiace s Dôvernými informáciami**
   1. Dôverné informácie sú všetky dokumenty, listiny, špecifikácie a informácie či už hmotne zachytené alebo ústne poskytnuté, týkajúce sa realizácie tejto Zmluvy, znenia tejto Zmluvy a jej príloh, ako i všetky ďalšie informácie, ktoré sa Zmluvné strany dozvedia v súvislosti so Zmluvou, a ktorých zverejnenie či iné poskytnutie verejnosti nie je vyžadované všeobecne záväznými právnymi predpismi (ďalej len „**Dôverné informácie**“). Pre odstránenie akýchkoľvek pochybností Zmluvné strany berú na vedomie a súhlasia, že Dôvernými informáciami nie sú informácie, ktoré sú verejne prístupné alebo známe v dobe ich použitia alebo sprístupnenia, ak ich verejná prístupnosť či známosť nenastala v dôsledku porušenia povinnosti niektorej zo Zmluvných strán vyplývajúcej z tejto Zmluvy alebo zo všeobecne záväzných právnych predpisov.
   2. Zmluvné strany sa zaväzujú, že bez predchádzajúceho písomného súhlasu druhej Zmluvnej strany sa zdržia:
2. použitia Dôverných informácií na iné účely ako na účely realizácie tejto Zmluvy a splnenie povinností podľa tejto Zmluvy, najmä na účely získania alebo realizácie inej zákazky či pre potreby akýchkoľvek projektov tretích osôb,
3. zverejnenia alebo iného poskytnutia Dôverných informácií akejkoľvek tretej osobe, okrem oprávnených osôb a subjektov uvedených v tejto Zmluve,
4. nakladania s Dôvernými informáciami inak ako v súlade s opatreniami potrebnými na ochranu Dôverných informácií, minimálne však porovnateľnými s opatreniami, aké dodržiavajú pri ochrane vlastných údajov podobnej povahy a dôležitosti (ktoré však nebudú v menšom rozsahu a kvalite, ako je rozumné a obvyklé).
   1. Predávajúci je povinný poskytnúť Kupujúcemu všetky dôverné a iné informácie, ktoré môže Kupujúci odôvodnene požadovať na to, aby si overil, že Predávajúci plní podmienky tejto Zmluvy. Kupujúci je povinný poskytnúť predávajúcemu všetky dôverné a iné informácie, ktoré môže Predávajúci odôvodnene požadovať na to, aby si overil, že Kupujúci plní podmienky tejto Zmluvy.
   2. Každá Zmluvná strana môže poskytnúť Dôverné informácie svojim subdodávateľom, s ktorými má záujem vstúpiť alebo vstúpila do akéhokoľvek zmluvného vzťahu nevyhnutného pre účely plnenia tejto Zmluvy. V prípadoch uvedených v predchádzajúcej vete môže Zmluvná strana poskytnúť takéto Dôverné informácie iba v prípade, ak sa príslušný subdodávateľ písomne zaviaže ochraňovať Dôverné informácie za rovnakých podmienok, aké sú uvedené v tomto článku tejto Zmluvy (s príslušnými primeranými úpravami).
   3. Každá Zmluvná strana môže poskytnúť Dôverné informácie svojim povereným zamestnancom, členom svojich vnútorných orgánov, ekonomickým, technickým, právnym a iným odborným poradcom, audítorom, ak je to nevyhnutné alebo potrebné pre plnenie záväzkov z tejto Zmluvy alebo pre uplatňovanie jej práv podľa Zmluvy. Týmto osobám môžu byť Dôverné informácie poskytnuté len vtedy, ak budú písomne zaviazaní príslušnou Zmluvnou stranou udržiavať takú informáciu v tajnosti, ako by boli stranou tejto Zmluvy, okrem osôb, ktorým je povinnosť mlčanlivosti uložená priamo zo zákona.
   4. Každá Zmluvná strana je oprávnená poskytnúť Dôverné informácie:
5. príslušnému súdnemu alebo inému orgánu v rámci akejkoľvek jurisdikcie v súvislosti s akýmkoľvek súdnym alebo iným konaním vzniknutým a vedeným v súvislosti so vzťahmi medzi Zmluvnými stranami, a to v súlade so zákonom alebo právnym predpisom, podľa ktorého je príslušná Zmluvná strana povinná konať, alebo
6. príslušnému orgánu verejnej moci v rámci akejkoľvek jurisdikcie, ktorý je oprávnený ich vyžadovať v súlade so zákonom alebo právnym predpisom, podľa ktorého je príslušná Zmluvná strana povinná konať.
   1. Každá Zmluvná strana môže poskytnúť Dôverné informácie inej osobe ako je uvedené v tomto článku Zmluvy iba (i) po predchádzajúcom písomnom súhlase druhej Zmluvnej strany s takýmto poskytnutím a (ii) po tom, čo takáto iná osoba, ktorej sa majú poskytnúť Dôverné informácie, uzavrela dohodu o ochrane Dôverných informácií s druhou Zmluvnou stranou.
   2. Záväzky podľa tohto článku Zmluvy sú časovo neobmedzené a pretrvávajú aj v prípade ukončenia tejto Zmluvy z akéhokoľvek dôvodu.
7. **ODSTÚPENIE OD ZMLUVY**
   1. Kupujúci je oprávnený odstúpiť od tejto zmluvy
8. z dôvodov uvedených v § 19 zákona č. 343/2015 Z. z. o verejnom obstarávaní a o zmene a doplnení niektorých zákonov;
9. z dôvodov uvedených v zákone č. 513/1991 Zb. Obchodný zákonník v znení neskorších predpisov,
10. v prípade, ak výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok alebo časť nenávratného finančného príspevku na financovanie predmetu Zmluvy alebo jeho časti podľa tejto Zmluvy.
    1. Kupujúci je oprávnený od Zmluvy odstúpiť v celom rozsahu alebo len v  časti plnenia predmetu Zmluvy. Kupujúci je povinný v písomnom odstúpení od Zmluvy uviesť konkrétny dôvod odstúpenia a v akom rozsahu od Zmluvy odstupuje.
    2. Ak Kupujúci neuvedie rozsah, v akom odstupuje od Zmluvy, má sa za to, že odstupuje od Zmluvy v celom rozsahu s účinkami od samého začiatku.
    3. Ak Kupujúci odstupuje od Zmluvy len v časti plnenia predmetu Zmluvy, je povinný uviesť, v ktorej časti plnenia predmetu Zmluvy odstupuje.
    4. Kupujúci nie je oprávnený odstúpiť od Zmluvy z dôvodu uvedeného v bode 11.1 písm. c) tohto článku Zmluvy v tej časti plnenia predmetu Zmluvy, na ktorého úhradu mu bol poskytnutý nenávratný finančný príspevok (v celom rozsahu).
    5. Predávajúci je oprávnený odstúpiť od Zmluvy z dôvodov uvedených v zákone č. 513/1991 Zb. Obchodný zákonník v znení neskorších predpisov.
    6. Predávajúci je oprávnený od Zmluvy odstúpiť v celom rozsahu alebo len v časti plnenia predmetu Zmluvy. Predávajúci je povinný v písomnom odstúpení od Zmluvy uviesť konkrétny dôvod odstúpenia a v akom rozsahu od Zmluvy odstupuje.
    7. Ak Predávajúci neuvedie rozsah, v akom odstupuje od Zmluvy, má sa za to, že odstupuje od Zmluvy v celom rozsahu s účinkami od samého začiatku.
    8. Ak Predávajúci odstupuje od Zmluvy len v časti plnenia predmetu Zmluvy, je povinný označiť, v ktorej časti plnenia predmetu Zmluvy odstupuje.
    9. Predávajúci nie je oprávnený odstúpiť od Zmluvy v tej časti plnenia predmetu Zmluvy, na ktorého úhradu boli Kupujúcim použité finančné prostriedky z nenávratného finančného príspevku poskytnutého poskytovateľom NFP (čo i len z časti).
    10. Ak niektorá zo zmluvných strán odstúpi od Zmluvy v celom rozsahu, sú Zmluvné strany povinné si navzájom vydať všetko, čo pred odstúpením od Zmluvy navzájom prijali, a to v lehote 30 dní odo dňa doručenia odstúpenia od Zmluvy.
    11. Ak niektorá zo Zmluvných strán odstúpila len od časti plnenia predmetu Zmluvy, sú Zmluvné strany povinné navzájom si vydať všetko, čo prijali od druhej Zmluvnej strany a vzťahuje sa na to odstúpenie od Zmluvy, a to v lehote 30 dní odo dňa doručenia odstúpenia od Zmluvy.
    12. V prípade, že niektorá zo Zmluvných strán odstúpi od Zmluvy v celom rozsahu a vrátenie už poskytnutého plnenia alebo jeho časti nie je možné v dôsledku jeho použitia, poškodenia alebo opotrebenia, odstúpenie od Zmluvy sa na túto časť plnenia predmetu zmluvy nevzťahuje.
    13. Túto Zmluvu je možné okrem odstúpenia od nej ukončiť aj písomnou dohodou Zmluvných strán.

1. **ZÁVEREČNÉ USTANOVENIA**
   1. Pri doručovaní prostredníctvom pošty sa korešpondencia považuje za doručenú dňom jej doručenia doporučene poštou na adresy podľa tejto Zmluvy. Za deň doručenia sa považuje aj deň, v ktorý Zmluvná strana - adresát, odoprie doručovanú písomnosť prevziať alebo inak zmarí jej doručenie, alebo v ktorý márne uplynie lehota uloženia zásielky na pošte, alebo v ktorý je na zásielke doručovanej zamestnancom pošty vyznačená poznámka, že „adresát sa odsťahoval“ alebo „adresát je neznámy“ alebo iná poznámka obdobného významu.
   2. Korešpondencia doručovaná elektronickou poštou sa považuje za doručenú momentom, keď odosielateľ dostane správu o tom, že korešpondencia bola odoslaná adresátovi (príjemcovi). Touto formou je možné doručovať iba operatívnu komunikáciu ohľadom plnenia tejto Zmluvy.
   3. V prípade akejkoľvek zmeny kontaktných údajov v súvislosti s touto Zmluvou sa Zmluvné strany zaväzujú o tejto skutočnosti informovať druhú Zmluvnú stranu bez zbytočného odkladu. V takom prípade potom platí pre doručovanie nová adresa.
   4. Prípadné spory, vyplývajúce z tejto Zmluvy, sa Zmluvné strany zaväzujú riešiť predovšetkým vzájomným rokovaním a dohodou. V prípade, ak nebude možné dosiahnuť dohodu ani do 1 mesiaca od vzniku sporu, je ktorákoľvek Zmluvná strana oprávnená podať žalobu na vecne, funkčne a miestne príslušný súd v Slovenskej republike podľa ustanovení procesného práva Slovenskej republiky. V prípade, že taký súd v Slovenskej republike nie je, dohodli sa Zmluvné strany, že vecne a miestne príslušným súdom bude všeobecný súd Kupujúceho.
   5. Na vzťahy medzi zmluvnými stranami vyplývajúce z tejto zmluvy, ale ňou výslovne neupravené sa vzťahujú príslušné ustanovenia Obchodného zákonníka, a tiež ostatné všeobecne záväzné právne predpisy Slovenskej republiky.
   6. Počas trvania Zmluvy o poskytnutí nenávratného finančného príspevku pre Kupujúceho na základe podanej Žiadosti o poskytnutie nenávratného finančného príspevku predloženej v rámci projektu z Programu rozvoja vidieka SR 2014-2022, nemôže dôjsť počas doby platnosti a účinnosti tejto Zmluvy k žiadnej zmene tých častí Zmluvy, ktoré boli predmetom hodnotenia v zmysle hodnotiacich kritérií v procese obstarávania predmetu Zmluvy.
   7. Zmluva nadobúda platnosť a účinnosť jej podpisom oboma Zmluvnými stranami.
   8. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
   9. Zmluva je vyhotovená v štyroch rovnopisoch, z toho dva rovnopisy sú pre Kupujúceho, dva rovnopisy si ponechá Predávajúci.
   10. Neoddeliteľnou súčasťou tejto Zmluvy sú:

* Príloha č. 1 – Návrh na plnenie kritérií (príloha č. 5 výzvy na predkladanie ponúk)
* Príloha č. 2 – Tabuľka pre hodnotenie technických parametrov (príloha č. 4 výzvy na predkladanie ponúk)
* Príloha č. 3 – Zoznam subdodávateľov Predávajúceho

**Kupujúci: Predávajúci:**

V Marcelovej, dňa ......................................... V ......................., dňa ......................

................................................................ ............................................................

Miroslav Sudický, konateľ štatutárny orgán predávajúceho

VITA – Zel & company, spol. s r.o.

# ZOZNAM SUBDODÁVATEĽOV

Predávajúci .........................................

IČO : ............................ týmto čestne vyhlasujem, že v rámci zákazky na dodanie tovarov na základe Usmernenia PPA č. 8/2017 k obstarávaniu tovarov, stavebných prác a služieb financovaných z PRV SR 2014-2022 – aktualizácia č. 6,

názov zákazky: **„Technológia na pozberovú úpravu cibule pre spoločnosť VITA-ZEL & company, spol. s r.o.“**

1. **nebudem využívať subdodávky a celé plnenie zabezpečím sám 1**
2. **budem využívať subdodávky a na tento účel uvádzam: 1**

navrhovaní subdodávatelia

|  |  |  |  |  |
| --- | --- | --- | --- | --- |
| **Obchodné meno/sídlo/IČO** | **Údaje o osobe oprávnenej konať v mene subdodávateľa** | | | |
| **Meno a priezvisko osoby oprávnenej konať** | **Adresa trvalého pobytu** | **Dátum narodenia** | **Celková suma plnenia zo zákazky v EUR bez DPH** |
|  |  |  |  |  |
|  |  |  |  |  |
|  |  |  |  |  |

V.............................. , dňa ................................... .................................…………………………………

podpis štatutárneho orgánu predávajúceho

1 Nehodiace sa prečiarknite